b'\n_START_ARTICLE_\nEurovizijos dain\xc5\xb3 konkursas 2014\n_START_SECTION_\nFormatas\n_START_PARAGRAPH_\nKonkurs\xc4\x85 sudar\xc4\x97 du pusfinaliai ir finalas, toks formatas naudojamas nuo 2008 met\xc5\xb3. Po 10 \xc5\xa1ali\xc5\xb3 i\xc5\xa1 dviej\xc5\xb3 pusfinali\xc5\xb3 deleguojamos daugiausiai ta\xc5\xa1k\xc5\xb3 surinkan\xc4\x8dios \xc5\xa1alys.\n_START_SECTION_\nPartneriai ir r\xc4\x97m\xc4\x97jai\n_START_PARAGRAPH_\nLapkri\xc4\x8dio pabaigoje transliuotojas DR paskelb\xc4\x97, kad pagrindinis renginio \xc5\xbeiniasklaidos partneris bus nacionalinis telekomunikacij\xc5\xb3 tinklas TDC. Oficialus \xc5\xa1io konkurso r\xc4\x97m\xc4\x97jas buvo Vokietijos kosmetikos kompanija Schwarzkopf.\n_START_SECTION_\nVed\xc4\x97jai\n_START_PARAGRAPH_\n2014 m. vasario 4 d. buvo paskelbti trys ved\xc4\x97jai, kurie ves konkurs\xc4\x85 - Nikolaj Koppel, Lise R\xc3\xb8nne ir Pilou Asb\xc3\xa6k. Pirm\xc4\x85 kart\xc4\x85 konkurso istorijoje, trijul\xc4\x97 sudaryta i\xc5\xa1 dviej\xc5\xb3 vyr\xc5\xb3 ir moters.\n_START_SECTION_\nDalyviai\n_START_PARAGRAPH_\nTrisde\xc5\xa1imt septynios \xc5\xa1alys patvirtino dalyvavim\xc4\x85 2014\xc2\xa0m. konkurse, kuris vyks Kopenhagoje, Danijoje. A\xc5\xa1tuonios \xc5\xa1alys patvirtino, kad jos nedalyvaus konkurse Kopenhagoje: Andora, Bosnija ir Hercegovina, \xc4\x8cekija, Liuksemburgas, Marokas, Monakas, Slovakija ir Turkija. Bulgar\xc5\xb3 transliuotojas Bulgarijos nacionalin\xc4\x97 televizija (BNT), Kroatijos transliuotojas Hrvatska radiotelevizija (HRT), Kipro transliuotojas Cyprus Broadcasting Corporation (CyBC) ir Serbijos transliuotojas Radio Television of Serbia (RTS) paskelb\xc4\x97, kad traukiasi i\xc5\xa1 2014\xc2\xa0m. konkurso. Portugalija gr\xc4\xaf\xc5\xbeta \xc4\xaf konkurs\xc4\x85 po vieneri\xc5\xb3 met\xc5\xb3 pertraukos. Lenkija taip pat gr\xc4\xaf\xc5\xbeta \xc4\xaf konkurs\xc4\x85, kuriame paskutin\xc4\xaf kart\xc4\x85 dalyvavo 2011 metais.\n_START_SECTION_\nSugr\xc4\xaf\xc5\xbetantys dalyviai\n_START_PARAGRAPH_\nValentina Monetta atstovo San Marinui tre\xc4\x8dius metus i\xc5\xa1 eil\xc4\x97s, anks\xc4\x8diau - 2012 ir 2013\xc2\xa0m. Ji yra ketvirta daininink\xc4\x97, kuri dalyvo konkurse trejus metus i\xc5\xa1 eil\xc4\x97s, prie\xc5\xa1 tai buvo Lys Assia ir Corry Brokken, kurios dalyvavo 1956, 1957 ir 1958 m. konkursuose, ir Udo J\xc3\xbcrgens, kuris var\xc5\xbe\xc4\x97si 1964, 1965 ir 1966 metais. Rumunijos atstovai Paula Seling ir Ovi paskutin\xc4\xaf kart\xc4\x85 dalyvavo 2010 metais, kai atliko dain\xc4\x85 Playing with Fire ir jie yra pirmieji \xc5\xa1alies atstovai dalyvav\xc4\x99 konkurse 2 kartus. Martina Majerle, atstovavusi Slov\xc4\x97nijai 2009 metais, dalyvavo kaip Juodkalnijos atstovo pritarian\xc4\x8dioji vokalist\xc4\x97.'